ועדת החוקה, חוק ומשפט, כנסת 17, פרוטוקול מספר 428, 2008-01-21 10:30

מנחם בן-ששון: בוקר טוב, אני פותח את הישיבה.

מנחם בן-ששון: גברתי, בבקשה.

אפרת רוזן: לפני כשבועיים הוועדה דנה בשתי הצעות חוק שבאו לתקן את חוק הסיוע המשפטי: הצעת חוק ממשלתית והצעת חוק פרטית של חבר הכנסת אורון.

אפרת רוזן: הצעות החוק באות לקבוע שלמשתתף בתוכנית "אורות לתעסוקה" – שהיא תוכנית ויסקונסין - יש זכות לקבל ייצוג משפטי מטעם המדינה, כשהוא פונה בערר על החלטות של מתכנן תעסוקתי, ושאותו ייצוג לא יהיה תלוי בזכאות הכלכלית של המשתתפים.

אפרת רוזן: הוועדה אישרה מבחינה עקרונית את הצעות החוק והעבירה אותן לוועדת הכנסת למיזוג.

אפרת רוזן: ועדת הכנסת החליטה למזג אותן, וכעת צריך להצביע עליהן לקראת הקריאה השניה והשלישית.

מנחם בן-ששון: אני רואה שההסתייגויות שיש הן רק הסתייגויות דיבור.

מנחם בן-ששון: אנחנו עוברים להצבעה.

מנחם בן-ששון: מי בעד?

מנחם בן-ששון: מי נגד?

מנחם בן-ששון: הצבעה בעד – פה אחד נגד – אין הצעת החוק אושרה

מנחם בן-ששון: תודה, זה התקבל פה אחד.

מנחם בן-ששון: אני נועל את הישיבה.